CELEX: C2005/271/06
Language: et
Date: 2005-10-29 00:00:00
Title: Euroopa Kohtu (teine koda) 15. septembri 2005. aasta otsus liidetud kohtuasjades C-281/03 ja 282/03 (College van Beroep voor het bedrijfsleven'i eelotsusetaotlus): Cindu Chemicals BV jt versus College voor de toelating van bestrijdingsmiddelen (Direktiiv 76/769/EMÜ — Ohtlikud ained — Liikmesriikide võimalus kehtestada lisatingimusi direktiivis piiratud kasutamisega toimeainet sisaldava biotsiidi turuleviimisele ja kasutamisele — Kivisöetõrva destillaate (karbolineum ja kreosootõli) sisaldavad puidukaitsevahendid — Vaske, kroomi ja arseeni sisaldavad puidukaitsevahendid)

29.10.2005   
            
            
               ET
            
            
               Euroopa Liidu Teataja
            
            
               C 271/3
            
         
      EUROOPA KOHTU
   
   (teine koda)
   15. septembri 2005. aasta otsus
   liidetud kohtuasjades C-281/03 ja 282/03 (College van Beroep voor het bedrijfsleven'i eelotsusetaotlus): Cindu Chemicals BV jt versus College voor de toelating van bestrijdingsmiddelen (1)
   
   (Direktiiv 76/769/EMÜ - Ohtlikud ained - Liikmesriikide võimalus kehtestada lisatingimusi direktiivis piiratud kasutamisega toimeainet sisaldava biotsiidi turuleviimisele ja kasutamisele - Kivisöetõrva destillaate (karbolineum ja kreosootõli) sisaldavad puidukaitsevahendid - Vaske, kroomi ja arseeni sisaldavad puidukaitsevahendid)
   (2005/C 271/06)
   Kohtumenetluse keel: hollandi
   Liidetud kohtuasjades C-281/03 ja 282/03, mille esemeks on EÜ artikli 234 alusel College van Beroep voor het bedrijfsleven'i (Holland) 26. juuni 2003. aasta otsustega esitatud eelotsusetaotlused, mis saabusid Euroopa Kohtusse 30. juunil 2003, menetlustes Cindu Chemicals BV (C-281/03), Rütgers VFT AG, Touwen & Co. BV, Pearl Paint Holland BV, Elf Atochem Nederland BV, Zijlstra & Co. Verf BV, Chemische Producten Struyk & Co. BV, Van Swaay Schijndel BV, Houtbereiding G. Rozendaal BV, Arch Timber Protection BV (C-282/03) v.
      College voor de toelating van bestrijdingsmiddelen, menetluses osales Stichting Behoud Leefmilieu en Natuur Maas en Waal, tegi Euroopa Kohus (teine koda), koosseisus: koja esimees C. W. A. Timmermans, kohtunikud R. Silva de Lapuerta, J. Makarczyk, P. Kūris ja G. Arestis (ettekandja); kohtujurist F. G. Jacobs, kohtusekretär vanemametnik M.-F. Contet, 15. septembril 2005 otsuse, mille resolutiivosa on järgmine:
   Nõukogu 27. juuli 1976. aasta direktiivi 76/769/EMÜ liikmesriikide õigus- ja haldusnormide ühtlustamise kohta seoses teatavate ohtlike ainete ja valmististe turustamise ja kasutamise piirangutega, mida on muudetud Euroopa Parlamendi ja nõukogu 20. detsembri 1994. aasta direktiiviga 94/60/EÜ, tuleb tõlgendada nii, et see ei luba liikmesriigil kehtestada biotsiidi, mille toimeaine on direktiivi I lisas nimetatud, turuleviimise ja kasutamise suhtes muid kui selles direktiivis sätestatud tingimusi, ilma et see piiraks muude selle toote suhtes eritingimusi kehtestavate asjaomaste ühenduse õigusnormide kohaldamist.
   
      (1)  1 ELT C 251, 18.10.2003.